AZ EPIZÓDBAN KISKORÚAK SZEXUÁLIS ABÚZUSÁRÓL ESIK SZÓ,
AMI MEGZAVARHATJA NÉZŐINK NYUGALMÁT.
HA ÖN VAGY ISMERŐSE ABÚZUS ELSZENVEDŐJE,
LÁTOGASSON EL A WWW.WANNATALKABOUTIT.COM OLDALRA.
A NETFLIX DOKUMENTUMFILM-SOROZATA
Végtelen volt a gyönyörű lányok sora.
Egymásnak adták a kilincset.
DOKI BŰVÉSZPARTNERE
Elkelt volna egy forgóajtó.
A magánéletemet illetően őszinte akarok lenni.
Nincs rejtegetnivalóm.
Az az igazság, hogy a húszas éveimben, a 80-as években…
ALAPÍTÓ-IGAZGATÓ
túl sűrűn váltogattam a partnereim.
A tigrisshow vonzó. Ha a cirkuszban te idomítod a tigrist,
tuti, hogy több akció vár rád, mint a bohócra.
Antle dokiról köztudott, hogy sok különböző nőt szeret.
Ha ezt olyannak akarod elmagyarázni, aki nem volt részese…
DOKI ÍRÓJA
mindenképp valami korlátolt, bizarr,
alkonyzónás szarságnak hangzik majd, akárhogy is.
Még 1999-ben mondtam Dokinak, hogy ne nekem sírjon a nőügyei miatt.
Nem vagyok kíváncsi rá.
A saját mocskomat is elég volt számon tartani,
nemhogy azt kibogozni, amit Doki csinált, mikor nem dolgoztunk együtt.
A minap egy Facebook-posztban, a Facebook-falamon kiposztoltam,
„Nekem sose kellett sportkocsi. Sose kellett tigris.
Elég nagy a farkam.”
A NAGY MENEKÜLÉS
Bhagavannal az ásramban találkoztunk először.
Úgy 11-12 éves lehettem.
DOKI EXFELESÉGE
Ebédet ajánlottak fel, és ő ebédre jött.
Egy pillanat alatt belehabarodtam.
Nagy formátumú figura volt.
A lányom már az első találkozások után közölte…
RADHA ANYJA
„Ő lesz a férjem.”
Kislány kora óta mindig mondogatta:
„Nem vagy a főnököm.”
Gyerekkoromban néha Dokinál töltöttem a hétvégéket.
Vele és az állatokkal akartam lenni.
Mindenki felnézett rá,
és semmi jelét nem tapasztaltam, hogy valami nem stimmel.
Egy pillanatig sem aggódtam emiatt.
Anyám sokat jött-ment, és én élveztem a szabadságot.
Hálás voltam, hogy egyedül lehetek.
Az anyja nem volt a színen.
Elég bizarr volt. Radha különböző családokkal élt Yogaville-ben.
EGYKORI YOGAVILLE-I HÍVŐ
Radha a bébiszitterünk lett,
majd egy idő után kiderült, hogy Doki barátnője.
DOKI ELSŐ FELESÉGE
Hány éves volt, mikor a bébiszitteretek lett?
Nagyon fiatal volt.
Tizennégy voltam az első romantikus történésnél.
Ez aznap készült, amikor először együtt voltunk.
Azt mondta, hogy ez az egyik specialitása,
de az első alkalom kissé csalódást keltő volt.
Miután együtt voltunk, azt mondta,
„Ha ez téged zavar, ki tudom törölni az emlékezetedből.
Mint a Jedi elmetrükk.”
Valahogy ezt, már olyan fiatalon is, furcsábbnak találtam,
mint azt, hogy szexuális kapcsolatot kezdeményez egy 14 éves lánnyal.
Tudtam, hogy viszonya van Sumatival,
és talán részben azért is éreztem, hogy „Na, akkor elég idős vagyok.”
Az első egy pickup hátuljában volt.
Emlékszem, meg is kérdeztem, miért egy pickup hátuljában?
Azt mondta, és idézem, mert pontosan emlékszem:
„Mert beléd akartam mélyeszteni a karmomat.”
Csak megsimogatod. Hagyod, hogy hozzád dörgölőzzön.
Nincs macska-egér játék, hancúrozás.
Mi? Igaz? Ez sok így egyszerre.
Radha felbukkanásáig azt sugallta, hogy csak Brahmi és én vagyunk, és annyi.
BHAGAVAN SPIRITUÁLIS FELESÉGE
De miután összejött Radhával, azt mondta, több nőt akar.
Nem egyszer voltam édes hármasban Radhával és Bhagavannal.
Emlékszem, furcsának tűnt, mert Sumati és ő korábban utálták egymást.
Aztán hirtelen a legjobb barátnők lettek.
Ahhoz képest, amilyen fiatalok voltunk, rendkívül jól kezeltük ezt egymás közt.
De végül anyám megtudta, tulajdonképpen Brahmitól.
Rajtakaptam őket, mikor csókolóztak, így jöttem rá.
Fel se merült bennem, hogy lefekszik egy ilyen fiatal lánnyal.
Elképzelni is nehéz, hogy olyasvalakivel éltem, aki ilyet tett.
Azt gondoltam, ki kell hoznunk onnan.
Egy pillanat alatt hazareptettem az ország túloldaláról,
vártam a reptéren, magamhoz költöztettem,
és gyakorlatilag a lakásommal szemben volt egy katolikus iskola.
Anyám beíratott a Szent Mónika Katolikus Gimnáziumba.
Akkor valahogy úgy éreztem, mintha szerepet játszanék.
Kis katolikus iskolai egyenruhánk volt, ami visszatekintve elég vicces.
Főleg a nagy lányszöktetés fényében.
Akkoriban még nem volt mobil, de voltak mellékállomások,
és hallottam, hogy a lányom beszél valakivel. „Kivel beszél ez?”
Felkaptam a másik telefont, és Radha épp azt mondta: „Hamarosan találkozunk.”
És Bhagavan volt az.
Akkor elfogott az aggodalom.
Elvittem Radhát a rendőrségre, és azt mondtam:
„Azt hiszem, lányom meg akar szökni egy házas férfival, aki Virginiában él.”
Ekkor készítették róla azt a képet, ami a plakáton volt,
és igyekeztek elijeszteni őt a dologtól.
Úgy vélem, kicsit naiv voltam.
Gondoltam, ez majd csírájában elfojtja. Radha tudja, hogy figyeljük.
Akkoriban nem voltam képes ezt megérteni,
illetve nem akartam hallani vagy tudomásul venni.
Tényleg úgy gondoltam, szeretem.
Úgy egy héttel később, felveszi a cuki kis egyenruháját,
fogja a könyveit, kérdezem, kész-e a házija,
„Igen”, kimegy az ajtón,
és többé nem jön vissza.
Nem jön vissza.
Boldogan ugrottam be a kocsiba, és szöktem meg vele.
Gyanítottam, hogy nála van, ezért felhívtam Bhagavant.
„Bhagavan, hol a lányom? Azonnal add őt a telefonhoz!”
Erre ő: „Nem tudom, miről beszélsz.
Annyira utált téged, és annyira utált veled lakni,
hogy szerintem megszökött.
Javaslom, nézd meg a helyi szállókat, mert szerintem ott lesz.”
Így kezdődött a poszteres odüsszeia.
„Látta ezt a kislányt?” Mert még nem volt az sms-es mozgósítás.
ELTŰNT GYERMEK AZ ÖNÉ IS LEHETNE
Mondták, hogy írjak valami személyeset.
Olyasmit írtam, hogy "Kérlek, hívj! Minden rendben lesz. "
És városszerte kitették.
DRÁGA RADHA, ANNYIRA SZERETLEK,
Emiatt elvesztettem a munkám, mert vagy sírtam,
vagy a rendőrséggel, seriffel, szállóval beszéltem telefonon.
Nem is hibáztatom őket. Tudja, használhatatlan voltam.
Egy Washington külvárosában lévő szállodába vitt.
Úgyhogy legalább egy hónapig egyedül éltem egy olcsó motelben.
Nem tudom, a szobalány mit gondolhatott, mi folyik ott.
Jött, takarított, én meg ott ültem. Bizarr volt.
És elég unalmas. Azt hiszem, rengeteget tévéztem napközben.
És végül fontosnak éreztem, hogy tudassam anyámmal, hogy jól vagyok.
Úgy három héttel azután, hogy eltűnt, R-beszélgetést kérve felhívott.
Amíg beszéltünk,
történt valami, amikor a központos beleszól a beszélgetésbe,
anyám meg gyorsan kapcsolt, azt mondta:
„Kisasszony, a lányom megszökött.
Megmondaná, kérem, honnan jön ez a hívás?”
Azt mondták, Washington DC-ből.
Mivel a keleti parton volt, tudtam, hogy Dokinál van. Aztán megszakadt.
„Jaj, ne, elcsesztem!” Bepánikoltam, és letettem a telefont.
Aztán be kellett vallanom Bhagavannak, hogy „Felhívtam anyámat.
Szerintem, másik hotelbe kell mennünk.”
Nem hiszem, hogy különösebben el volt ragadtatva.
Levágtuk a hajam, bemelíroztuk,
bedaueroltuk, kicsit álcáztunk.
Kreáltunk egy teljesen új személyazonosságot.
Volt egy lány a Szent Mónikában, egy gyönyörű lány.
Chantal Riverának hívták, és úgy gondoltam, hogy csodaszép neve van.
Így mikor új személyazonosság kellett,
én lettem Chantal Rivera.
Amikor az állatkertbe költöztem,
az összes dolgozó kénytelen volt, hiába tudták, hogy Radha vagyok,
mind kénytelen volt Chantalnak hívni.
Folyton hívtam a seriffet Virginiában.
Mondtam, hogy menjen el a birtokra.
„A lányomnak ott kell lennie, és mindössze 15 éves.”
Szerepjátékszerűen végigmentünk rajta.
Érted. „Ez vagyok én, ennyi idős vagyok.”
„Dehogy vagyok Radha. Bolond vagy?”
Arra gondolt, hogy esetleg nyomozók hangfelszereléssel várják,
hogy valaki elszólja magát, és Radhának szólít.
Bhagavant kihallgatta a rendőrség,
és a személyzet egyes tagjai fegyverekkel fogadták őket a kapunál.
Szerintem Bhagavan valahol élvezte ezt a cowboy szerepet,
hogy „Ez a mi területünk. Ide senki sem jöhet.”
Körülbelül egy hónap múlva azt mondja, „Anya, nem akarom, hogy aggódj.
Minden rendben. Összeházasodtunk.”
Mire én: „Hogy mondtad?”
„Hogy házasodtatok össze? Először is, már van felesége és gyerekei.
Tizenöt éves vagy. Hogy köthettél házasságot?”
Ráhamisítottuk apám aláírását a házassági papírra,
mert 15 évesen nem házasodhatsz a szüleid beleegyezése nélkül.
HÁZASSÁGI BIZONYÍTVÁNY
Ezen a ponton két dolgot tehettem.
Megyek, mint az úthenger: seriffet, rendőrséget, mindent,
koordinálok, megtalálom a lányom, kiszakítom onnan, és visszahozom.
De egy barátom nagyon bölcsen azt mondta,
„Megteheted. De gyűlölni fog érte.
Ez még jobban összehozza őket.
Vagy a legjobb tudásod szerint támogathatod, mellette lehetsz.
Menj el Virginiába, béküljetek ki,
mert eljön a nap, és el fog jönni, amikor nem akar tovább maradni.
És mikor elérkezik a nap,
azt akarod, hogy téged hívjon fel, hogy 'Anya, hazajövök.'”
És én emellett döntöttem.
A szüleim, és mindenki kezdte elfogadni.
„Hát, nem igazán tetszik, de ez van.”
Annyi éhes szájat kell etetni, Bhagavannak elkél az erősítés.
Ezért idén Bálint-nap óta új segítőtársa van.
A felesége, Radha.
Bhagavan szeretett volna amolyan Jack Hanna-Jeff Corwin féle
állatszakértőként megjelenni a tévében.
És Bhagavan előállt az ötlettel, hogy megírja a forgatókönyvet,
és leforgat egy filmet, ami szerinte majd ránk irányítja a figyelmet.
Dr. Antle legújabb projektje egy családi film, a címe Oroszlánkölykök.
Bhagavan és a felesége is szerepel benne.
Társrendezője egy Oscar-díjas, egykori Disney-rendező.
A költségvetés talán alacsony, de a film üzenete óriási.
Csináltam egy egész estés, őrületes szemetet.
Ez a világ legrosszabb tigrisfilmje, és olyan rossz, hogy az már jó.
A nagy tigriskölyök kaland.
Az életem egyik legnagyobb fiaskója.
Egy Saturday Night Live jelenetnek se lett volna rossz,
érted, mintha valami nagy sikerfilmet csinálnának.
Gyönyörű nyári nap volt, mikor a bűvészek a városba érkeztek.
Mindenki eljött megnézni Csodálatos Marvin és vadállatai
varázslatos, titokzatos mutatványait.
A gondolat, egy kisvárosi tízévesnek…
GYEREKSZÍNÉSZ
hogy egy tigrises film sztárja leszel,
elég nagy szám volt.
Andrea Terry felment Wintergreenbe, hogy megnézze a Tigriskölykök sztárjait.
Buckingham egy különös kisváros két közlekedési lámpával,
egy bolttal, tehenekkel, szarvassal, pulykával.
De oroszlánt, tigrist, medvét
nem sűrűn látott itt az ember.
Itt van az egész banda,
Radha, Bhagavan, én, Anna, Teresa, RB.
Azt hittük, filmsztárok leszünk, és dollár ezreket keresünk.
Mert tényleg úgy viselkedtek, mintha ez lenne a következő ET.
Talán két vagy három fiút és lányt fogunk választani,
esetleg testvéreket,
akik az egész filmben benne lesznek. Mindenki nem lehet benne végig.
Úgy 50 gyerek ment el a meghallgatásra.
Azt válogatták be, akinek a szülei vettek filmrészvényeket.
GYEREKSZÍNÉSZ
Pár szülő a gyülekezetből be akart fektetni a filmbe.
A tehetősebbek.
Eredetileg Kevin Bacon lett volna…
RB, a három éves kisfiú, amikor felnő.
Már tíz évesen is tudtad, ki az a Kevin Bacon.
Ez azért menő volt. De Kevin Bacon nem bukkant fel.
Bhagavan bepróbálkozott egy csomó hírességnél.
Például Kevin Baconnél.
De senkit nem érdekelt, annyira rossz volt, szörnyű volt.
Nem tudom, egyáltalán beszéltek-e Kevin Baconnel.
Szerintem ezek csak nagy álmok lehettek.
Azelőtt nem játszottam filmben.
Itt forgattuk a jelenetet, ahol a buszról leszállva megtaláltuk a kis tigriseket.
Hőseink, Terry, a barátja, Todd, és az öccse, RB,
rábukkannak valamire, ami örökre megváltoztatja az életüket.
De végül kiírtak, mert a szüleim nem vettek filmrészvényt.
A történet hármójukról szól,
mikor egy nap az erdőben megtalálják őket hármukat.
A fickó, aki belevágott velem, Oscar-díjas filmrendező,
menet közben szétcsúszott, és, mint akinek elmentek otthonról,
bögréből itta a vodkát reggelire, és seggrészeg volt.
Hol álltál, ilyen közel álltál?
Pont ott.
Pont ott, oké. De hol volt a kezed?
Nem maradhatnak bent, Bob!
De. Passzolni kell a felvételeknek.
Oké, de a kölykök belepusztulnak.
- Rendben. Készen állunk. - Közeli?
A tévedések vígjátéka volt.
Egyik rossz napot követte a másik,
és a forgatás csak csúszott le a lejtőn.
Mit gondolnak ezek a gyerekek szőrös, négylábú barátaikról?
A kölykök aranyosak, de a nagy tigris… hát nem tudom.
- Nagynak ijesztőbbek. - Igen.
- Csinálj közelit, én meg elzavarom! - Forog.
Alig egy méterre voltunk a hatalmas tigristől,
amelyik bármikor úgy dönthetett volna, hogy harapna valamit.
Nem tudtam, hogy veszélyben vagyok, mert közben az állat elszabadult,
és megpróbálták visszaterelni.
A tigris nem férhet a közeledbe, mert erős láncon van.
Később megtudtam, hogy megharapott egy srácot, nem sokkal a forgatás előtt.
Volt biztosításuk az állatokra, a felszerelésre,
csak a gyerekekre nem.
A párduc és köztünk mindössze egy 15 éves lány volt.
Őt miért nem simogathatjuk?
Az a helyzet, hogy minden állat nagyon kedves azokkal,
akik kölyök korától nevelik vagy etetik.
De az idegeneket nem nagyon szeretik.
Volt egy olyan elképzelés, hogy minden állatos gyerekfilm sikeres,
és azt hiszem, ezt mindenki bevette.
Senki sem tudta, hogy bukás lesz,
és nincs benne beszéd, csak a narrátor.
Ezek voltak az indokolt kiadások.
Félmillió dollár volt a filmre.
Azt hinnéd, ebből jóval több kijött, mint ami valóban megvalósult belőle.
Azt hittük, a végén fizetnek, és talán híresek leszünk.
De ha tudjuk, hogy nem kapunk fizetést, esetleg tiltakoztunk volna.
A családomnak és másoknak is azt adták be,
hogy ha befektetnek a filmbe, részesülnek a bevételből.
Biztos, hogy egy csomóan szép kis summát veszítettek.
Még mai mércével is, félmillió sok pénz.
Úgyhogy valaki utánamehetne, hová lettek a befektetések,
és hova lett a pénz, de 30 éve történt.
Két dolog van Bhagavannal kapcsolatban, ami teljességgel igaz.
Az egyik: semmi jó nem származik abból, ha bármi módon társulsz vele,
és biztosan tönkre tesz.
A másik pedig, hogy ha valamivel pénzt lehet keresni,
az a pénz nem hozzád fog befolyni
DÉL-KOREA
Egymillió dolláros szerződést írtam alá Koreába,
napi három műsora, a hét minden napján.
Bhagavan jött-ment. Repkedett oda-vissza.
Közben én nemcsak letoltam a napi három műsort, de reklámoztam is.
Különleges VIP előadásokat tartottam.
Napi 18 órát dolgoztattak,
és alig kerestem valamit a fellépésekkel,
mert Bhagavan titokban megállapodott a producerrel,
elvitte a pénz javát, én meg apróért tartottam az előadásokat.
Kevin elköltötte az egész örökségemet
az engedélyem, vagy az együttműködésem nélkül.
Az is egy évbe telt, mire elváltam.
Akkor kezdett másoktól pénzt szerezni.
Doki összes színpadi műsorát én írtam 15-20 évig.
A csúcspont a liger színre lépése volt.
És tudod: „Ez a liger, a szudáni liger. Az ősi Szingapúrban…
amit az oroszlánok városának hívtak…”
Réges-régen, az ősi Szingapúrban,
amit az oroszlánok városának hívtak,
híre ment néhány óriási, barna fenevadnak.
Egy hatalmas lénynek, mint ő itt önök előtt.
Megegyeztünk, hogy az üzlet nyereségét elfelezzük.
Fotózkodsz a tigrissel, majd kifelé elsétálsz a promó cuccok mellett.
Nézd már, vehetsz tigrises pólót vagy esernyőt.
Ez volt az én bulim, az ajándékbolt.
Sose lehetett megélni belőle. Sok szart kellett beáldoznom.
De a pénz, amit hoz, az állatokat segíti.
Imádom az állatokat, és szerintem a természetvédelem rendkívül fontos.
Idomárjaink az állatok gondozásának és védelmének szentelték az életüket.
Úgy érezzük, kötelességünk megosztani önökkel a tanultakat.
Fél tízkor kezdődött a túra, és fél kettőre lett vége.
És 25 000 dollárt kerestek.
Az egész a vadállatok megmentéséről szólt.
És minden, amit eladunk és reklámozunk, a természetvédelmet segíti.
És az emberek vevők rá.
Antle dokitól megtanulta, hogy ha csak egy kicsit ad természetvédelemre…
EGYKORI MENEDZSER
az emberek azt mondják, helyén van a szíve,
és több pénzt adnak.
RITKA FAJ ALAP
Bemutatom Dr. Bhagavan Antle-t, a Ritka Faj Alap alapító-igazgatóját.
A Ritka Faj Alap egy alulról építkező szervezet, amely…
Lassan rájöttem: ez nem az állatvédelemről szól.
Hanem arról, hogyan kereshetünk többet.
DOKI SEGÉDE
Hogyan tehetnénk hozzá, mit tehetünk még be a közösbe?
Ez az egyik pigmeus király ajtaja, amit…
Nem mondom el. Majd beszélünk róla.
Benézünk ezen a hihetetlen ajtón, amit pigmeusok készítettek.
És láthatnak valamennyit a rengeteg eszközből, amit oda vittünk.
Több millió dollárral járultam hozzá a természetvédelemhez, nyomon követhetően.
KISMACSKAVÉDŐ ALAPÍTVÁNY
Megnéztük Antle doki Ritka Faj Alapját, és kamu az egész.
A pénz nagy része egyenesen visszakerül az ő létesítményéhez,
és azzal érvel, hogy az védi a természetet.
Ez egy megtévesztő gyakorlat, amit a vállalkozások „zöldítésnek” hívnak.
Így próbálják meggyőzni a vásárlóközönséget,
hogy a szolgáltatásuk környezetbarát.
Az Egyesült Államokban összegyűjtött pénzt
afrikai, indonéziai, dél-amerikai projektekre küldjük,
hogy ott védhessék az állatokat.
Sosem végeztünk természetvédelmi munkát az Egyesült Államokon kívül.
Szórakozásból utaztunk el vadállatokat nézni.
Thaiföldre viszont vittünk tigriseket, hogy tenyésztési programot fejlesszenek.
BANGKOK, THAIFÖLD
Elmentünk a Samutprakan Krokodilfarm és Állatkertbe.
Olyan volt, mint egy állatkert a századfordulón.
Bhagavan nagyon szerette volna Thaiföldre vinni a tigriseit.
Mondván, hogy új vérvonalat hozunk létre, meg ott az élőhelyük.
A tigrisek Thaiföldön élnek, visszavisszük őket a származási helyükre.
Igazából annyi történt, hogy megtanítottuk a dolgozókat kölykökkel fotót csinálni.
Volt egy csimpánz, aki cigarettát kunyerált,
mert rászokott attól, amit a látogatók dobáltak neki.
És ez volt az állatkert egyik vonzereje. Ez nem a természetvédelemről szólt.
Nagyon jól hangzik ázsiai meg afrikai természetvédelmi programokról beszélni.
Ugye? Jó propaganda.
Ha hagyod, hogy az emberek bepillantsanak a kulisszák mögé…
DOKI EGYKORI SEGÉDEI
az álom szertefoszlik.
Ha fotózásnál látszottak a ketrecek a háttérben, nem használhattuk a képet.
Nehogy az emberek azt higgyék, hogy az állatok ketrecekbe szorultak.
Eltévedtünk. Ez már itt Tigrisföld.
Szerintem, ahol korábban interjúztunk, elég jó. Világos és csendes.
Ha gondolja. Csak a ketreceket ne lássuk.
A ketrecekben tartott macskák fel-le járkáltak.
Nem tehettek mást, nem lehettek máshol,
csak járkáltak, míg már a föld is véres volt.
DOKI SEGÉDE (1997-1999)
Folyamatosan, míg a talpuk is kisebesedett.
És mikor szóltam valamit, egyszerűen azt mondták,
slagozzam le.
Naponta egyszer leslagoztuk a vért.
KIJÁRAT BIZTOS VÉG
Tudod, hogy az elefánt, az egyik legbarátságosabb állat,
talán a legnagyobb agy az állatvilágban?
És minden nap egyedül van.
Kicsit szégyellem, hogy nem is láttam a problémát.
Egyszer elküldtek, hogy a fagyasztóból vegyek ki fürjeket
a ragadozó madarak etetéséhez.
Kinyitottam a fagyasztót, és tele volt tigriskölykökkel.
Azt mondták, hogy halva születtek.
Láttam az érkező almokat, mind egészséges tigrisek voltak.
Nem volt olyan, hogy egy egész alom halva született.
De ha valami olyat láttál, ami rossznak tűnt,
Doki megmagyarázta neked, te meg elhitted.
Elfogadtad, mert a másik lehetőség az volt,
hogy szörnyű dolgok zajlanak, és szörnyű dolgokba keveredtél.
Ez az, nézz a fényképezőbe!
Nyitott könyv vagyunk, csodálatos a létesítményünk.
Példátlanul minőségi környezetet biztosítunk az állatoknak.
És itt nincs más látnivaló, csak a remek munka, amire képesek vagyunk,
a siker, a megértés, a hihetetlenül kemény munka
és a csapat miatt, akiknek ez az élete.
Visszatekintve, sajnálom,
hogy Julie-nak azt mondtam, fantasztikus a hely.
Hogy ez az állatbarátok paradicsoma.
Ez nem paradicsom. Pontosan az ellenkezője.
Hogyan reagált Doki, amikor megtudta, hogy együtt vagytok?
Nagyon furcsa, mert nem bánta, hogy gyakorlatilag velem élt.
Ilyen még nem fordult ott elő.
Ugyanakkor, bár támogató volt, Julie életét…
Pokollá tette.
nagyon megkeserítette.
Minden oldalról összefogtak ellenem.
Olyan rosszul éreztem magam ezek miatt, hogy beszéltem Dokival a nevében.
Emlékszem, el is sírtam magam, úgy mondtam:
Nézd, felnőtt ember vagyok, megjártam az izraeli sereget, és sírok,
mert szeretem ezt a lányt.
Miért bántok így vele?
Hazudott rólunk a hátunk mögött, mindenféléket kitalált,
mert mindenkinek ő akart lenni a vigasz kizárólagos forrása.
Doki azt mondta, hogy Julie őrült, nem tiszta,
és majd meglátom, csak az időmet vesztegetem.
El is bizonytalanodtam. Tényleg őrült? Kezdtem kételkedni. Julie őrült lenne?
Figyeltem, hogy valóban… Tényleg az lenne?
Nem, nem őrült.
- Nem bánom, mert itt vagyunk. - Bizony.
Tizenhét évvel később.
De valahol azért bűntudatom van.
Töröld meg, ne csak bebugyoláld!
Reszket?
Még nem.
Néha az ábrándjaid arról,
hogy milyen lesz az élet, jobbak, mint a valóság.
Mindig is független voltam, és egy kicsit lázadó.
Őszintén szólva azt hiszem, Bhagavan ezt felismerte,
és becsülte bennem, de visszafelé sült el.
Kezdtek előjönni a problémák.
Bhagavan, nyilván, mindent irányítani akart.
Radha kamasz lány volt, ki akart próbálni ezt-azt.
Gyakran, amikor nyomdai vagy filmes anyagokat csináltunk,
Bhagavan engem állított be a szerepre, vagy modellkedni.
Hívtak párszor modellkedni az állatok nélkül,
de ő nem engedte, hogy vállaljam, én meg borzasztóan csalódott voltam.
Engedetlenné vált, nem csinálta, amit Doki mondott,
elvitte a kocsit, amikor épp akarta.
Tinik voltunk.
Nagyon meg akartam szerezni a jogsit,
ami tulajdonképpen egy beavatási rítus abban az életkorban.
Mindig volt valami kifogás,
hogy miért nem lehet, miért nem tudjuk gyakorolni a vezetést.
Fogtam a hamis személyimet,
elmentem, és csak azért is megszereztem a jogosítványt.
Rendkívül dühös volt emiatt. Rettentően.
Kezdtem felfogni: ez nem a biztonságról, hanem az irányításról szól.
Doki azt remélte, hogy megszerzi ezt a fiatal lányt, és majd ő alakítja,
és akkor mosogatni meg takarítani fog.
Nem ismerte a lányomat. Az ő tervei közt ez nem szerepelt.
Már együtt éltünk és házasok voltunk,
mikor elárulta, hogy már fiatalabb koromtól vonzódott hozzám.
Tizenegy éves korom óta.
Ez borzasztó kényelmetlenül érintett,
és megváltoztatta a kapcsolatunk dinamikáját.
Kezdtem tisztábban látni a dolgokat,
és a frász kerülgetett.
Már egyáltalán nem akartam a felesége vagy a szeretője lenni.
Atya ég! És a felesége… Pfuj!
És a felesége hagyja magát megcsókolni, mikor ön este hazaér?
Bevállalt munkákat, de nem mentem vele.
Egyre kevésbé bánta, szerintem akkoriban kezdte behálózni Dawnt.
DOKI HARMADIK FELESÉGE
Radha bámulatos dolgot tett.
Olyan büszke voltam rá, hogy alig hittem.
Tizenhét volt, amikor elhagyta.
Megvárta, míg Bhagavan elmegy egy munkára Dawnnal,
hogy elég távol legyenek.
Aztán hívott, és azt mondta, „Elhagyom.”
„Már jövök el onnan a barátnőmmel, kocsival.”
Mire én: „Oké. Oké, gyere!”
Az első utam a bankba vezetett,
megszüntettem a számláinkat, a maradék pénzt felvettem.
Nem volt egy jelentős összeg,
de elég volt, hogy meglépjünk belőle.
A barátnőmmel elautóztunk az állatkertbe.
A lehető legközelebb parkoltam az ajtóhoz,
és gyakorlatilag kifosztottam a házat.
Összeszedtem minden személyes holmim,
és minden egyebet, ami értékes volt.
Nem azért, hogy megtartsam, hanem az alkupozícióm javítása érdekében.
Láttam, milyenek voltak a szakításai,
és tudtam, hogy szükségem lesz valamire az egyezkedéshez.
Az éjjeliszekrényben más nők parfümje voltak.
És volt egy vibrátor is, ami korábban nem volt ott.
Úgyhogy a nagy szökésem során,
és elismerem, hogy ez kicsinyes volt,
de az összes többi ruhát is elvittem a szekrényből,
kilocsoltam a parfümöket, az üvegeket meg ott hagytam,
és fogtam a vibrátort, bekapcsoltam, és az ágyra hajítottam.
Emlékszem, hogy arra gondoltam,
mikor már elég messzire jártunk, és tisztán tudtam gondolkodni,
„Add, Istenem, hogy elég nafta legyen azokban az elemekben!”
Hogy mikor hazajön arra, hogy kifosztottam a lakást,
és mindent elvittem,
az még mindig ott zizegjen az ágyon.
A barátnőmmel felváltva vezettünk Virginiából Kaliforniába,
és úgy dolgozott bennünk az adrenalin meg a félelem,
hogy száguldottunk, és szinte meg sem álltunk odáig.
Őrületesen rövid idő alatt értünk Virginiából Kaliforniába,
olyannyira, hogy mikor Kaliforniába értem, felhívtam Bhagavant,
aki megkérdezte, hol vagyok.
Mondom, Kaliforniában. Erre ő: „Az lehetetlen.”
Gondoltam, várj, míg megkapod a kártyabizonylatot a benzinkútról!
Meg sem állt. Egyenesen áthajtott Kaliforniába.
Nagyon-nagyon bátor volt tőle.
És mindig is csodáltam érte.
Az egyetlen nő volt, akiben Bhagavan emberére talált
úgyhogy büszke voltam.
Cicc-cicc-cicc, Radha.
A macskabarátok imádnak. Oda vannak érted.
Remek tigriskirálynő vagy.
Szerintem lehetett egy olyan oldala,
ami bizonyos szempontból szinte büszke volt rám.
Összességében úgy érzem, sokkal jobb volt velem,
mint a rengeteg többi nővel.
Hát, igen.
Radha sokkal erősebb volt nálam,
de mikor Tilakammal terhes lettem, igazából az mentett meg.
Mert valami oknál fogva, ha rám irányult, el tudtam viselni a bántalmazást,
a hazudozást és a pszichés befolyásolást.
De rájöttem, hogy ezt nem akarom a gyerekemnek.
Nem akartam, hogy a gyerekem
olyasvalakivel nőjön fel, aki dühében kezet emel másra.
Azt mondta, ha elhagyom, megöl.
Folyton ezt mondta.
Tudom, miért csinálta, mert attól…
mert nem lehet senki körön kívül, aki ismeri a titkait.
Mindig az volt az érzésem, hogy neki nem okozna gondot megölni valakit.
Mark Topping halála nagyon gyanús volt.
Mondjuk úgy, hogy kapóra jött.
DOKI SEGÉDE
Tudja, sokszor visszautasítottam ezt az interjút.
Ennek az volt az oka,
hogy egész életemben próbáltam elfelejteni azokat az embereket.
De egyszer csak felötlött bennem, hogy tartozom ezzel Marknak,
és hogy valakinek fel kell emelnie érte a szavát, szólnia kell helyette,
mert ő már nem tud szólni.
Kaptam egy sms-t. „Szent ég! Hívj azonnal!”
„Láttad a Tigrisvilágot?”
Mondom: „Nem. Mire gondolsz? Mi az a Tigrisvilág?”
Megnyitottam és tekertem…
MARK TESTVÉREI
kerestem Markot.
Majd 31 perc 52 másodpercnél, talán az első részben,
két tigris van a jakuzziban Bhagavannal.
Aztán az egyik tigris kiugrik,
és egyszer csak megjelenik Mark,
másfél másodpercre, belép, hogy elkapja a kiugró tigrist.
Lenyűgöző volt filmen látni a barátomat ennyi év után.
Azonnal tudtam, pedig csak profilból látszott.
Most képzelje el…
MARK TOPPING BARÁTJA
hogy valakit, aki a barátja volt,
és nagyon fontos volt magának, meglátja annyi…
Azt azért meg kell érteni, hogy 32 év eltelt a halála óta.
Nézd, anya, lebegek a vízen!
Sosem tudtuk meg, pontosan mi történt aznap.
Mi történt.
Azért kerestem meg, mert reméltem, hogy ön kideríti.
Előző este veszekedtek, és másnap Bhagavan zaklatott volt.
És rögtön látszott, hogy valami nagyon nagy baj van.
Kérdeztem, mi történt.
Azt mondta, Mark megcsúszott, lezuhant a szikláról,
szétverte a fejét a lenti köveken, azonnal meghalt.
A szívem mélyén éreztem, hogy nem mond igazat,
és ez 30 éve kínoz.
A halála napjától azt mondom,
hogy itt valami bűzlik. Mi történt vele?
Van egy másik…
A feliratot fordította: Chovanecz-Molnár Éva